หนูเป็นโรค pcos ค่ะ รักษาอยู่โดยการกินยาเพื่อให้ไข่ตกคะ แล้วไปมีอะไรกับแฟนโดยไม่ได้ป้องกัน และหลั่งในคะ ไม่ทราบแบบนี้จะมีโอกาสท้องมั้ยคะ
สวัสดีค่ะ PCOS (Polycystic Ovary Syndrome) คือภาวะการมีถุงน้ำจำนวนมากในรังไข่ เกิดจากความผิดปกติของระบบต่อมไร้ท่อ ทำให้ผู้ป่วยมีระดับฮอร์โมนไม่สมดุล และทำให้เกิดถุงน้ำขนาดเล็กจำนวนหลายใบอยู่ในรังไข่ ซึ่งอาจเกิดเพียงข้างเดียวหรือทั้งสองข้างก็ได้ อาการมาด้วยประจำเดือนมาไม่ปกติ สิวขึ้น ขนดก หรือมีบุตรยากการรักษากรณียังไม่พร้อมมีบุตร คือการใช้ยาคุมกำเนิดกินเพื่อปรับฮอร์โมนในรอบเดือนให้สมดุลและทำให้ประจำเดือนมาตามปกติ หรือถ้าต้องการมีบุตร แพทย์อาจให้ยากระตุ้นการตกไข่ลงมาดังนั้นต้องดูว่ายาที่ใช้รักษา ถ้าเป็นยากระตุ้นการตกไข่จริงนั้น มีโอกาสตั้งครรภ์ได้ แต่หากเป็นกลุ่มยาคุมกำเนิด คือกินเพื่อปรับฮอร์โมนในร่างกายเท่านั้น จะไม่มีการตกไข่ ทำให้ไม่เกิดการตั้งครรภ์แนะนำสอบถามกับแพทย์ที่ดูแลอีกครั้งว่ายาที่ได้อยู่ตอนนี้เป็นยาอะไร หากต้องการหรือไม่ต้องการมีบุตรให้แจ้งแพทย์ที่ดูแลเพื่อรับยาอย่างเหมาะสมต่อไป